В. КАЧЕСТВО НА ВОДИТЕ

1. 31983 L 0513: Директива 83/513/ЕИО на Съвета от 26 септември 1983 г. за пределно допустими норми и целите за качество за заустванията на кадмий (ОВ L 291, 24.10.1983 г., стр. 1), последно изменена с:

- 31991 L 0692: Директива 91/692/ЕИО на Съвета от 23.12.1991 г. (ОВ L 377, 31.12.1991 г., стр. 48).

Чрез дерогация от член 3 и приложение I от Директива 83/513/ЕИО, относно пределно допустимите норми за заустванията на кадмий във водите, посочени в член 1 от Директива 76/464/ЕИО на Съвета относно замърсяването на водната околна среда на Общността, причинено от някои опасни вещества [6], не се прилагат до 31 декември 2004 г. за устието Rаs il-Ħobż, до 31 декември 2006 г. за устието Iċ-Ċumnijа и до 31 март 2007 г. за устието Wied Għаmmieq.

2. 31986 L 0280: Директива 86/280/ЕИО на Съвета от 12 юни 1986 г. относно пределно допустимите норми и целите за качеството за заустванията на някои опасни вещества от списък I на приложението към Директива 76/464/ЕИО (ОВ L 181, 4.7.1986 г., стр. 16), последно изменена с:

- 31991 L 0692: Директива 91/692/ЕИО на Съвета от 23.12.1991 г. (ОВ L 377, 31.12.1991 г., стр. 48).

Чрез дерогация от член 3 и приложение II от Директива 86/280/ЕИО, пределно допустимата норма за заустванията на хлороформ във водите, посочена в член 1 от Директива 76/464/ЕИО на Съвета относно замърсяването водната околна среда на Общността [7], причинено от някои опасни вещества, не се прилага в Малта до 30 септември 2004 г. за електроцентрали Mаrsа и Delimаrа, до 31 декември 2004 г. за устието Rаs il-Ħobż, до 31 декември 2006 г. за устието Iċ-Ċumnijа и до 31 март 2007 г. за устието Wied Għаmmieq. В допълнение пределно допустимите норми за зауствания на трихлоретилен и перхлоретилен не се прилагат в Малта до 31 декември 2004 г. за устието Rаs il-Ħobż, до 31 декември 2006 г. за устието Iċ-Ċumnijа и до 31 март 2007 г. за устието Wied Għаmmieq.

3. 31991 L 0271: Директива 91/271/ЕИО на Съвета от 21 май 1991 г. за пречистването на отпадъчните води от населените места (ОВ L 135, 30.5.1991 г., стр. 40), изменена с:

- 31998 L 0015: Директива 98/15/ЕО на Комисията от 27.2.1998 г. (ОВ L 67, 7.3.1998 г., стр. 29).

а) Чрез дерогация от член 3 от Директива 91/271/ЕИО, изискванията за канализационните мрежи и за пречистването на отпадъчни води от населените места не се прилагат напълно в Малта до 31 октомври 2006 г. в съответствие със следните междинни цели:

- до датата на присъединяване се постига съответствие с директивата за Mаrsа Lаnd и Gozo Mаin, представляващи 24% от общата маса биоразградим товар;

- до 30 юни 2004 г. се постига съответствие с директивата за Малта юг, представляваща допълнителни 67% от общата маса биоразградим товар;

- до 31 декември 2005 г. се постига съответствие с директивата за Ghаrb в Гозо и Nаdur в Гозо, представляващи допълнителен 1% от общата маса биоразградим товар.

б) Чрез дерогация от член 4 от Директива 91/271/ЕИО, изискванията за пречистване на отпадъчни води от населените места не се прилагат изцяло в Малта до 31 март 2007 г. в съответствие със следните междинни цели:

- до датата на присъединяване се постига съответствие с директивата за Mаrsа Lаnd, представляваща 19% от общата маса биоразградим товар;

- до 31 октомври 2004 г. се постига съответствие с директивата за Gozo Mаin, представляваща допълнителни 5% от общата маса биоразградим товар;

- до 31 декември 2005 г. се постига съответствие с директивата за Ghаrb в Гозо и Nаdur в Гозо, представляващи допълнителен 1% от общата маса биоразградим товар.

- до 31 октомври 2006 г. се постига съответствие с директивата за Малта север, представляваща допълнителни 8% от общата маса биоразградим товар.

4. 31998 L 0083: Директива 98/83/ЕО на Съвета от 3 ноември 1998 г. относно качеството на водите, предназначени за консумация от човека (ОВ L 330, 5.12.1998 г., стр. 32).

Чрез дерогация от член 5, параграф 2 и член 8 и част Б на приложение I от Директива 98/83/ЕО, стойностите, определени за индикативните параметри за флуориди и нитрати не се прилагат в Малта до 31 декември 2005 г.

[6] ОВ L 129, 18.5.1976 г., стр. 23. Директива, последно изменена с Директива 2000/60/ЕО (ОВ L 327, 22.12.2000 г., стр. 1).

[7] ОВ L 129, 18.5.1976 г., стр. 23. Директива, последно изменена с Директива 2000/60/ЕО (ОВ L 327, 22.12.2000 г., стр. 1).

--------------------------------------------------